
1) Apa amară a Iluziilor Vieţii şi Morţii 


Eliberat de mine însumi, 
pe Ţărmurile Pustiurilor de Cuvinte, 
pe care-mi beau însetat, 
din cănile de pustiu ale Destinului, 
Apa amară a Iluziilor Vieţii şi Morţii, 
dar nu înainte de a spăla cu ea, 

Tălpile Non-Sensurilor Existenţei, 
în care mi-am întrupat, 

Visele de Iubire, 
ale Lumii de dinainte de Lume, 
ce mi-au fost spulberate, 
de Vânturile Deşertăciunii, 
ce bat spre Nicăieri, 
spulberând Cuvântul Facerii, 
către Zările Singurătăţii, 
de noi înşine. 

2) Mi-au furat până şi Coroana de Spini 


Răstignit pe Cerul Deşertăciunii, 
zidit la temelia Durerii, 

Iluziilor Vieţii şi Morţii, 

Non-Sensurile Existenţei, 

mi-au furat până şi Coroana de Spini, 

a Disperării, 

pe care mi-o cer înapoi, 

fiind atât de singur, 

fără strânsoarea ei care-mi înţepa, 

până şi ultimele Simţăminte, 

ce păşeau hotărâte spre Moartea, 

în care li se pierdeau, 

Durerile, 

după storurile vagaboande ale Gândurilor, 
ce au ajuns să doarmă pe unde apucau, 
înjosind până şi străzile pustii ale Deşertăciunii, 
cu mirosul de morgă al Privirilor lor, 
ce se descompun solemn, 
în Ochii de Cer plumburiu, 
care nu mai exprimă nimic, 
mai demult decât Vremea. 

3) Răzbunări 


Zodiile de ceară ale Privirilor, 
se topesc pe asfaltul negru, 
pătat cu smoala Gândurilor, 
pe care calcă, 

roţile perverse ale Timpului, 
ce strivesc Zilele, 
într-o procesiune religioasă, 
a Deşertăciunilor, 

ce se îndreaptă într-un convoi funerar, 
ţinând lumânările Iluziilor Vieţii şi Morţii, 
în mâinile însângerate, 
ale Destinelor unor Răzbunări, 
ce nu-şi vor mai vedea niciodată, 

Noaptea rece şi insalubră, 
în care ne pierdem Visele, 
la masa de joc, 

a Iluziilor Non-Sensurilor Existenţei. 

4) Noi cei de dinaintea noastră 

Retras în colţul de Univers, 
al desfătărilor paradisiace, 

Dumnezeu pare să fi uitat, 
de Greşelile Creaţiei sale, 
lăsând Ochii de Cer ai Viselor, 
să se înece, 

în Lacrimile Furtunilor Nopţii, 
ce-aduc limbile de foc, 
ale Flăcărilor Amintirilor din Viitor, 
ce ne ard Sentimentele, 
mistuindu-le de dorul celor care am fost, 
noi cei de dinaintea noastră, 
care nu mai coborâm, 
de mai demult decât Vremurile, 
în gara pustie a Sufletelor, 
ce ni se destramă, 
în sita deasă, 

a Iluziilor Vieţii şi Morţii, 
care ne cern Disperările, 
pentru a coace din ele, 
pâinea Suferinţei, 
a Zilelor ce vor urma. 

5) Trăgând Viaţa de părul încâlcit 


Confuzi, 

că ne-au înflorit, 

rănile Depărtărilor de noi înşine, 

şi în grădinile Sufletelor noastre, 

căutăm Calea spre Absolut, 

a Disperării, 

ce ne lasă să alegem, 

tot ceea ce vrem, 

dintre Deşertăciunile Timpului, 

ştiind că nu avem cum să ratăm, 

Moartea, 

ce nu ne va mai lăsa, 

Iluziile Non-Sensurilor Existenţei, 
să intre pe Tărâmurile ei, 
trăgând Viaţa, 

de părul încâlcit al Clipelor ucise, 
în Privirile goale şi pierdute ale Zilelor. 

6) întrupat în Moarte 


Rădăcinile Timpului, 
au început să putrezească, 
pe Ferestrele sparte ale Gândurilor, 
ce-au evadat, 

din închisoarea Iluziilor Vieţii şi Morţii, 
căutând Lumina Divină a Viselor, 
ce aleargă pe razele, 
unei Stele a Nemuririi, 
care nu va cădea niciodată, 
cu noi, 

pe Ţănnurile pustii, 
ale Cimitirelor de Cuvinte, 
care ne înconjoară, 

Destinul rătăcitor, 
întrupat în Moarte. 

7) Care fac furori 


Speranţele, 
vor să ne îmbrace, 

Revederile, 

purtând Valizele Goale, 
de Zâmbete, 
ce îmbrăţişează, 

Hainele Zilelor pătate, 
aşezate pe Cuierele ruginite, 
ale Viselor, 

pe care ar vrea să le poarte, 

Moartea, 

la Balul Iluziilor, 

Non-Sensurilor Existenţei, 
unde să fie invitată, 
de către Destinul nostru, 
la dansul aceloraşi Deşertăciuni, 
care fac furori, 

prin saloanele de masaj isteric, 
ale Absurdului. 

8) Articulaţiile Durerii 


Drumuri coclite, 

de saliva Orizonturilor însângerate, 
urmate de Gândurile străvezii, 
ale Hazardului, 

ce cad ruinate la margine de Destin, 
fără a mai contempla, 

Rănile Absurdului, 
care seacă măduva Zilelor, 
ale căror oase golite de orice conţinut, 
sunt furate de Iluziile Vieţii şi Morţii, 
pentru a cânta la ele, 

Disperarea Vremurilor, 
pe care le urmăm tăcuţi, 
către Articulaţiile Durerii, 

Non-Sensurilor Existenţei, 
care se pierde în Moarte. 

9) Apa Disperării 


Zeii Dorinţelor, 

dezgoliţi de Iluziile Vieţii şi Morţii, 
îşi caută ştreangurile, 

Adevărului Absolut, 
pentru a se sinucide, 
înainte ca să se lumineze, 

Ziua nedumerită, 
de propria ei Goliciune, 
atât de căutată, 
de Orgoliile lascive, 
ale Compromisurilor, 
pe care nu ar mai da, 

Nimeni Nimic, 
dacă ar afla, 
calitatea Mocirlei, 

Non-Sensurilor Existenţei, 
în care ne-am întrupat, 

Amintirile Viitorului, 
pentru ca Destinul olar, 
să făurească din noi, 
cănile de pustiu, 

din care să-şi bea Apa Disperării, 
Fericirea. 

10) Când soseam 


Garduri de Zâmbete încremenite, 
ne lovesc străzile aglomerate de Disperări, 
ale Viselor, 

ce nu mai zburdă libere, 
prin curţile Zilelor dezmoştenite, 
până şi de propriile Goliciuni, 
în care ni se auzeau, 

Ecourile surde ale Dorinţelor, 
ce cădeau secerate, 
în Ţărâna Non-Sensurilor Existenţei, 
care ne aşteptau de fiecare dată, 
la Porţile Destinului nostru, 
când soseam, 

de la întâlnirea întâmplării Neîntâmplătoare, 
cu Iluziile Vieţii şi Morţii. 

11) Traversând pe Trecerile Zilelor zebrate 


Lipiţi de perna Disperării, 
pe care-şi dorm somnul de veci, 
al Iluziilor Vieţii şi Morţii, 

Anii au încărunţit, 
aşteptându-ne Amintirile Viitorului, 
ce refuzau să mai vină, 
traversând pe Trecerile, 

Zilelor zebrate, 
ale Privirilor noastre, 
pe care obişnuim de fiecare dată, 
să mergem, 
atunci când dorim, 
să ne unim străzile Sufletelor, 
sub acoperământul, 
unui singur Orizont, 
al Iubirii. 

12) Atât de bogate în Moarte 


Zodiile de Lumină Divină, 
ar fi dorit să ningă, 
cu muguri de Destin, 

peste Lacrima Anotimpului Vieţii noastre, 
care s-a prelins, 
printre Gratiile, 

Iluziilor Non-Sensurilor Existenţei, 
brăzdând obrazul uscat al Disperării, 
pentru a se revărsa, 
mai apoi, 
cât mai departe, 
de noi înşine, 
în Ridurile Durerii, 
care ne uneşte, 

Cerul Cimitirelor de Cuvinte, 
pe care ni le adresăm zilnic, 
cu malurile abrupte ale Orgoliilor, 
însoţite de fiecare dată, 
de Compromisurile, 
ce ne ascund, 

monezile Privirilor pierdute ale Iubirii, 
prin buzunarele unor Destine, 
atât de bogate în Moarte, 
încât nu le mai sunt de nici un folos, 
la Târgurile Prafului de Stele, 
al Viselor, 

de pe străzile părăsite ale Deşertăciunii. 

13) Să ne acopere cu rădăcinile lor 

Poduri suspendate, 
peste râurile de Sudoare, 
ale Cerului, 
care trage din greu, 

Ochii descumpăniţi, 
ai Viselor împotmolite, 
prin noroiul Deşertăciunilor, 
din care înfloresc de fiecare dată, 
mugurii Disperării, 
udaţi din plin, 

cu Apa Iluziilor Vieţii şi Morţii, 
pentru a creşte, 
îndeajuns de viguroşi, 
încât să ne acopere, 
cu rădăcinile lor, 
orice încercare, 
de a redeveni noi înşine, 
cei de dinainte de a fi, 
această Existenţă, 
a Nimănui. 

14) Disperare 


Oricât aş dori să închid definitiv, 
Porţile de Foc, 
ale Disperării, 

la spatele Umbrelor Iubirii noastre, 

tot vor răzbate noi Flăcări de întrebări, 

care să ne mistuie Sentimentele, 

cu Depărtările din ce în ce mai mari, 

dintre noi înşine, 

şi Cimitirele de Cuvinte, 

pe care le folosim, 

să umplem locul gol al Privirilor, 

ce cad mereu, 

în Prăpăstiile Durerii, 

în care ni s-au aruncat Visele, 

ce nu mai puteau suporta, 

Goliciunea Zilelor, 

care ne făceau semne obscene, 

să le urmăm, 

transformându-ne, 

în Lacrimi de Disperare, 
prelinse pe faţa Bordelurilor, 
de întâmplări Neîntâmplătoare, 
ale Timpului, 
căruia i-am fi dat orice, 
să nu mai apară, 
în Calea noastră, 

Niciodată. 

15) Sub Soarele Disperării 


Răstigniţi pe pieptul Condiţiei Umane, 
ne îndreptăm de fiecare dată, 
către Moarte, 

Zâmbetele încremenite, 
ale Eternităţilor de Clipe, 
pentru ca noi să trăim, 
sub Soarele Disperării, 
unde suntem ţinuţi captivi, 
de Iluziile Vieţii şi Morţii, 
care se spală de fiecare dată, 
la ivirea Zorilor Deşertăciunii, 
cu Lacrimile Cuvântului Facerii noastre, 
alături de Păcatele Originare, 
croite după chipul şi asemănarea Dumnezeului, 
care ne-a răpit, 
din braţele Luminii Divine, 
a Iubirii. 

16) Pe spatele Compromisurilor 


Roţile Anilor, 

stâlcesc în bătaie Depărtările, 
de noi înşine, 

pe asfaltul negru şi rece al Viciilor, 
în care ne înecăm Orgoliile, 
pentru a traversa Rugina Lacătelor, 
Iluziilor Non-Sensurilor Existenţei, 
ale căror chei, 

au fost aruncate de către Moarte, 
în braţele deschise ale Disperării, 
ce ne înconjoară mormintele Privirilor, 
din ce în ce mai abătute, 
ale Destinelor funerare, 
ce ne-au fost date, 
de către Greşeala Creaţiei, 
să le ducem pe spatele, 

C ompromi surilor. 

17) Cănile de pustiu ale Abatoarelor de Zâmbete false 


Caravane de Riduri, 
adânci şi descumpănite, 
de Anii înfrânţi, 
ai Sentimentelor ascunse, 
de Zilele Goale şi secate, 
până în măduva Clipelor, 
duc Tainele Crezurilor, 
în cănile de pustiu, 
ale Abatoarelor de Zâmbete false, 
spre drumurile prăfuite, 
ale stelelor căzătoare, 
ce ne înmormântează Destinele, 
pe bolţile întunecate, 
ale Disperării, 
ce aleargă cu noi, 
spre Nicăieri, 
fără să mai poată gândi, 
la Şansa evadării, 
din închisoarea, 
propriului nostru Sine, 
întrupat în Ţărâna, 

Iluziilor Vieţii şi Morţii. 

18) Pentru a se împlini Paradoxul Condiţiei Umane 

Fulgeră cu Pasiuni voluptoase, 
peste valurile Zorilor decojiţi, 
de pe pereţii ruinaţi ai Destinelor, 
ce-ar fi trebuit să ne vopsească, 

Orizonturile însângerate, 
cu Pensula folosită, 
la pictura icoanelor Credinţei, 
ce a reuşit într-atât de bine, 

să ascundă defectele criminale ale Sfinţilor Părinţi, 
pierduţi prin Genele defecte ale Sângelui alterat, 
de Străbunii Deşertăciunii acestei Lumi, 
care circulă şi azi prin venele noastre, 
încât şi acum, 

Genunchii oropsiţi şi plini de Pierderi, 
ale Singurătăţii de propriul Sine, 
se prosternează înaintea Zidurilor apuse, 
din Catedralele unor Orgolii, 
care se laudă prin Târgul Legendelor, 
că ar fi găzduit undeva-cândva, 
o Iubire, 

ce s-a dovedit a fi, 
a Nimănui, 
motive pentru care, 
a fost trecută în rândul Divinităţilor, 
tocmai pentru a se împlini, 

Paradoxul Condiţiei Umane. 


19) La dansul Iluziilor Non-Sensurilor Existenţei 


Resturi de Zâmbete, 
stau aruncate, 
în coşurile discrete, 
de pe faţa Fericirii, 
pe care am invitat-o, 
la dansul Iluziilor, 

Non-Sensurilor Existenţei, 
jonglând printre Ridurile adânci, 
ale Disperărilor, 
care ne aplaudau, 
prestaţia impecabilă, 
de a plonja, 

direct în cănile de pustiu, 
ale Sufletelor unor Clipe, 
pe care nu le băuserăm încă, 
fără să ştim cât de amare, 
le erau trupurile Cuvintelor, 
pe care ni le şoptea, 

Moartea, 

la urechile surde ale Deşertăciunii, 
acestui Paradis al Infernului. 

20) La patinaj de Cuvinte 

înveşmântat cu mantaua Dezolării, 

pe frigul de sfârşit de Lume, 

al Non-Sensurilor Existenţei, 

pe buzele Cuvintelor cărora, 

este veşnic îngheţat, 

astfel încât de fiecare dată, 

Disperarea ne invită, 

la patinaj de Cuvinte, 

alături de Moartea, 

care-şi ascunde fardurile Iluziilor, 

alături de Oglinda spartă a Creaţiei, 

în care îşi priveşte chipul pe furiş, 

al propriei Fiinţe, 

din care ne-a suflat şi nouă Viaţa, 

pe care ne-a ascuns-o, 

în buzunarul Viselor deşarte, 

ale Zilelor, 

pe care se decide să ni le fure, 
din respiraţia Destinului. 

21) în soarele arzător al întrebărilor 


Am primit fiecare, 
câte o felie de întunecare, 
de la Destin, 
pentru a nu se dezgheţa, 

Iluziile Vieţii şi Morţii, 
în soarele arzător al întrebărilor, 
renegate de fiecare dată, 
de către Conştiinţa apăsătoare, 
a Disperării, 
care ne înveşmântă, 

Paradisul Infernului Sacru al Lumii, 
unui Dumnezeu, 
atât de străin de noi înşine, 
încât ne-a vândut Iubirea, 
la Târgul vitelor de povară, 
ale Deşertăciunii. 


29 



SORIN CERIN 
- DISPERARE - 

-poeme filosofice- 


22) Ţinându-se de toartele Cănilor de Pustiu 


Strunele Fericirii ruginite, 
au început să se destrame, 
sub arcuşurile grele ale Disperării, 
Zâmbetelor îngheţate, 
ale Speranţelor atât de fierbinţi, 
încât ne-au aprins, 
candela Frământării, 
de la mormintele Zilelor, 
pentru pioasă aducere aminte, 
a Privirii înmormântate, 
prin Cimitirele Iubirilor, 
care au fost accidentate grav, 
de către Deşertăciunile, 

Iluziilor Vieţii şi Morţii, 
decedând mai apoi, 

ţinându-se de toartele Cănilor de Pustiu, 
care le-a promis Apa Nemuririi, 
neştiind că aceasta era adusă, 
din braţele Indiferenţei. 

23) Focul lăuntric al Frământărilor 


Ziua şi-a tras ciorapii negri, 
ai Iluziilor Vieţii şi Morţii, 
ca să nu o cuprindă frigul Adevărului Absolut, 
pe buzele Cuvintelor atât de îngheţate, 
încât devin casante la cea mai mică atingere, 
a întrebărilor zebrate, 
ce unesc străzile Deşertăciunii, 
devenind Treceri pe care le traversează, 
Sufletele descompuse şi mistuite, 
de atâta Gol, 

în care li se prăbuşesc Simţămintele, 
încă de la primele ore ale Dimineţii, 
ce-ar dori să-şi răcorească, 

Focul lăuntric al Frământărilor, 
cu noi scene de Iubiri, 
pe care nu mai joacă, 
nici unul dintre Destine, 
fiindu-le interzis, 
de către Disperarea, 

Non-Sensurilor Existenţei, 

ce nu doreşte să-şi piardă întâietatea, 

înaintea Păcatelor Originare, 

ale unui Dumnezeu, 

total dezinteresat, 

de acest Paradis al Infernului, 
pe care-1 trăim. 


24) Pe spatele Zilelor noastre 


Ridurile adânci şi pline de secetă, 
ale Fericirii, 
sunt ocolite, 

până şi de cănile de pustiu ale Absurdului, 
pe care le aşteaptă, 

Iubirea, 

cu Ochii de Cer pierduţi, 
pe Zidurile de neatins, 
ale Orizonturilor unor Priviri descompuse, 
de Iluziile Vieţii şi Morţii, 
ce sorb din căuşul palmelor Deşertăciunii, 
Puterile izvorâte din Focul nestins, 
al Disperării, 

aprins de Păcatele Originare, 
pentru a ne incendia Destinele, 
cu Suferinţa Non-Sensurilor Existenţei, 
pe care trebuie să o ducem, 
pe spatele Zilelor noastre. 

25) Culorile ţipătoare ale Fericirii 


Regăsiri pierdute, 

printre spinii otrăvitori ai Cimitirelor de Vise, 
în care ne-am înmormântat, 
de fiecare dată, 

Eternităţile Clipelor, 

pe care am fost blestemaţi să le strivim, 

odată cu trecerea noastră, 

prin calvarul Iluziilor Non-Sensurilor Existenţei, 
care ne-a pus, 

pe umerii Speranţelor deşarte, 
întreaga greutate a Vieţii, 
ce trebuie neapărat dusă, 
până la porţile Morţii, 
care ni se deschid negreşit, 
de fiecare dată, 
la fel de întunecate, 

precum ne-a fost şi Cerul acestei Lumi, 

oricât de mult, 

s-ar fi chinuit Absurdul, 

să ni-1 picteze, 

în Culorile ţipătoare ale Fericirii. 

26) Să mai scadă tensiunea arterială 


Gratii de Nori zebraţi, 

împart Ochii Cerului Cuvintelor, 

în felii de Disperare, 

pe care să treacă Paşii Destinelor, 

atât de aşteptaţi, 

de Corbii negri ai Gândurilor, 

ce se ospătează, 

cu fiecare înţeles, 

asociindu-1 cu o garnitură de Absurd, 
numai bun, 

să mai scadă tensiunea arterială, 

a Iluziilor Vieţii şi Morţii, 

atât de îngrijorate de soarta Suferinţei, 

încât de fiecare dată, 

fac tot posibilul ca nu cumva, 

aceasta să piardă din vitalitate, 

şi să rămânem pradă Fericirii, 

care le-ar detrona menirea, 

de a fi gardienii, 

Păcatelor Originare. 

27) în acest Univers al Penitenţei 


Nu există restricţii de viteză, 
pentru Iluziile Non-Sensurilor Existenţei, 
atunci când vrem, 
să ne bem Disperarea, 
din cănile de pustiu, 
care ne îmbie de fiecare dată, 
să le sorbim Absurdul, 
până la ultima picătură, 
a Vieţii şi Morţii, 
pentru care Fericirea, 
este o banalitate la fel de mare, 
precum Suferinţa, 
în acest Univers, 
al Penitenţei. 


35 



SORIN CERIN 
- DISPERARE - 

-poeme filosofice- 


28) Să ne căţărăm Liberul Arbitru 


Atunci când suntem întrebaţi, 
la porţile Cimitirelor de Speranţe, 
dacă mai credem, 
în Nemurirea unei Iubiri?, 
vom fi loviţi de fiecare dată, 
de Iluziile Vieţii şi Morţii, 
cu Visele deşarte ale întrebărilor, 
rătăcite printre Răspunsurile, 
care se pierd, 

în Moartea salvatoare a Simţămintelor, 
ce nu mai pot duce povara amară şi grea, 
a Păcatelor Originare, 
pe zidurile lunecoase ale cărora, 
încercăm să ne căţărăm, 

Liberul Arbitru, 

prăbuşit în mocirla întrupării, 

de fiecare dată. 


36 



SORIN CERIN 
- DISPERARE - 

-poeme filosofice- 


29) Meniul Disperărilor 


De fiecare dată, 
atunci când este invitată, 
o Naştere a unui Destin, 
la masa Iluziilor Non-Sensurilor Existenţei, 
este adus Meniul Disperărilor, 
plin cu Pagini de tortură, 
din care se pot alege, 
cele mai rafinate produse, 
care cu siguranţă, 
vor isca pofta Suferinţelor, 
care vor comanda, 
la rândul lor, 
peste măsură, 

noi Zile Goale în sos de Singurătate, 
sau Pâinea Sărăciei, 
pusă pe masa Hazardului, 
despărţită de gratiile, 

Iluziilor Vieţii şi Morţii, 
de Ochii înfometaţi ai Speranţelor, 
ce se vor dovedi a fi zadarnice. 

30) Nu credeam să plecăm vreodată 

Eram atât de multă Lumină Divină, 
pe frunzele Nemuririi, 
care nu se veştejeau niciodată, 
sub razele îmbietoare venite din Steaua Iubirii, 
ce opreau de fiecare dată şi în gara noastră, 
inundându-ne cu Fericirea lor, 
din care ne alegeam, 

Eternităţile de Clipe strălucitoare, 
să ne încânte Ochii de Cer ai Pasiunii, 
din al cărei Paradis, 
nu credeam să plecăm vreodată, 
până când ne-am privit, 

în cioburile sparte de Evenimentul Primordial, 
ce aparţineau Oglinzii Infintiului, 
şi ne-am văzut feţele întrupate, 
în Lacrima fără de sfârşit, 
a unei Lumi a Iluziilor Vieţii şi Morţii, 
unde nu mai eram noi cei de dinainte, 
ci cu totul alţii, 

care ştiam de Existenţa Suferinţei, 

prin Cunoaşterea, 

în care ne adâncisem tot mai mult, 

aflând că şi Disperarea, 

poate fi fără limite, 

atunci când rătăceşte, 

prin Universul Durerii. 


31) Fericire Funerară 


Zeii carelor alegorice ale Desfătării, 
vor cât mai mult Vin de Vorbe Goale, 
pe mesele pline cu Vise sălbatice, 
prinse în laţurile Credinţelor, 

Păcatelor Originare, 

atât de pline de oasele amare ale Suferinţelor, 
încât s-au înecat toate Limbile Gusturilor, 
încâlcindu-se unele în altele, 
până când nimeni nu mai simţea Nimic, 
moment în care a luat Fiinţă, 

Cuvântul Facerii, 
care a început, 

să-şi pregătească Ţărâna întrupării, 
în care să-şi poată înmormânta, 
toate Speranţele, 
ce nu ar fi conforme, 
cu Iluziile Vieţii şi Morţii, 
devenite etalon de Fericire Funerară, 
al Ochilor de Cer, 
înecaţi în Disperările, 
ce vor brăzda această Lume. 

32) Sperând cu ultima suflare 


Răstignit pe mormântul, 

Adevărului Absolut, 

Străinul Subconştient, 
încă mai respiră, 
prin venele tăiate, 
ale Genelor Străbunilor noştri, 
sperând cu ultima suflare, 
să ne poată povesti, 

Legenda Amintirilor din Viitor, 
unde eram cu totul alţii, 
faţă de cei de acum, 

întrupaţi în Ţărâna Mormintelor de Vise, 
care ridică Zidurile Disperărilor, 
folosind cărămizile Durerii, 
fabricate din oase de Cuvinte albite, 
de Zilele Goale, 
ale Singurătăţii, 
de noi înşine. 

33) Până la ultima picătură de Uitare 


Străzi prăfuite, 
cu Sentimente irosite, 
de Vânturile Deznădejdii, 
ce bat fără încetare, 

Destinele răvăşite, 
de Remuşcările, 

Iluziilor Non-Sensurilor Existenţei, 
ce au decis să-şi calce, 

Orizonturile Disperărilor, 
în picioarele Indiferenţei de plumb, 
a Zilelor Ochilor Goi, 
care-şi urcă Cearcănele, 
pe Treptele Absurdului, 
până când ating înălţimile izbăvitoare, 
ale Morţii, 
pe care o bem, 
până la ultima picătură, 
de Uitare. 

34) Din piatra amară a Zilelor 


Aripi de îngeri, 
venite să ne salveze, 
au rămas prinse, 
în gardurile de sârmă ghimpată, 
ale Disperării, 
ce nu le permite să zboare, 
pe Ochii de Cer, 
ai Suferinţelor, 
adânciţi în cearcănele, 
sculptate de Iluziilor Vieţii şi Morţii, 
din piatra amară a Zilelor, 
unde am fost condamnaţi, 
să ne ispăşim, 

întruparea în Ţărână a Viselor, 
Păcatelor Originare, 
pentru Vina unui Dumnezeu, 
al Nimănui. 

35) Atât 

Ploua cu Sentimentele din noi, 

atât, 

de tare, 

încât până şi acoperişurile Disperării, 
au fost sparte, 

lăsând să treacă Lacrimile curate, 
ale Ochilor de Cer ai Iubirii, 
pe fruntea Străinului nostru Subconştient, 
care nu mai văzuse, 
atât, 

de multă Apă plină de Simţire, 
niciodată până acum, 
pe acest Tărâm al Absurdului, 
din care să răsară Vise, 
atât, 

de strălucitoare, 

precum cel al evadării din noi înşine, 
încât până şi Iluziile Vieţii şi Morţii, 
să orbească, 

ascunse prin întunecimile adânci, 
ale Regretelor, 
că au fost părtaşe la, 
atât, 

de multă Durere, 

pe care au împărţit-o acestui Univers, 

ce până acum părea a fi al Nimănui. 


36) Arşiţa Singurătăţii 


Cortegii funerare de Zile, 
se îndreaptă tăcute, 
spre Asfinţitul Regăsirilor, 
din care îşi trag seva, 

Morgile de Cuvinte, 
pline de Priviri căzute, 
şi decăzute, 

în gropile Iluziilor Vieţii şi Morţii, 
din care înfloresc lăstarii Disperării, 
ce aduc Umbra sfidătoare, 
a spinilor din coroana Mântuirii, 
răstignită, 

pe Păcatele Originare, 
ascunse prin Patimile rănite, 
de Arşiţa Singurătăţii. 

37) A gândit în detaliu 


Stropii de venin, 
ai Ploilor de Aşteptări, 
inundă fruntea Absurdului, 
cu şiroaiele de Iluzii ale Fericirii, 
ce sfarmă orice împotrivire a Nerăbdării, 
ce ar putea să clădească, 
noi stăvilare de Gânduri, 
care să oprească potopul, 

Orgoliilor rănite ale Predestinării, 
Cuvântului Facerii, 
din care nu vom înţelege, 
nimic altceva, 

decât că a trebuit să ne izbăvim, 
prin Moarte, 
pentru a fi pe placul, 
unor Păcate Originare, 
izvorâte din Greşeala Creaţiei, 
unui Dumnezeu, 
ce a gândit în detaliu, 
acest Univers al Tenebrelor. 

38) Care abia se întrezăreşte 


Mi-am aruncat mantaua Grijilor, 
de pe spatele împovărat al Zilei, 
încercând să evadez din mine însumi, 
pe Ţărmurile unui alt Tărâm, 
pe care nu au mai călcat, 

Iluziile Non-Sensurilor Existenţei, 
lăsându-şi Urmele Zidurilor de Cuvinte, 
pe nisipurile mişcătoare ale Clepsidrelor, 
desfundate de avariţia Timpului, 
pe asfaltul negru al Disperării, 

Zorilor de smoală, 
ce nu reuşesc să se agaţe, 
de Lumina Divină, 
care abia se întrezăreşte, 
prin Amintirile Viitorului. 

39) Timpul prea bătrân 


Rebuturi întunecate de înţelesuri, 
aşteaptă să fie aruncate, 
la coşul de gunoi, 
al Iluziilor Vieţii şi Morţii, 
pentru a evada, 
într-o altă Realitate, 
unde Libertatea, 
nu se prinde în aceeaşi Horă, 
cu Cătuşele fierbinţi, 
ale Viselor erotice, 
din Privirile unor Zile Goale, 
scăpate de sub control, 
de către Timpul, 
prea bătrân, 

încât să mai alerge ca altădată, 
după Moartea, 

care le-ar fi arătat cum să se comporte, 
cu Disperările care le frecventează, 
Bordelurile de Cuvinte. 

40) Moartea care moare numai odată cu propria ei 
Fiinţă 

împovărat de plumbul cenuşiu, 
al Norilor de Gânduri, 
ce-au tunat şi fulgerat, 
peste Agoniile Condiţiei Umane, 

Cuvântul Facerii, 
a avut un moment de sinceritate, 
cu propriul său Sine, 
acceptând că este o unealtă umilă, 
a Iluziilor Vieţii şi Morţii, 
de care nu poate scăpa, 
decât prin Moartea, 
care moare numai odată, 
cu propria ei Fiinţă, 
fără de care, 

totul ar reveni la Tărâmurile de dinainte, 
de a fi această Lume, 
despre care ne poate povesti, 
numai Străinul Subconştient, 
al Adevărului Absolut, 
ascuns în noi ca să ne salveze, 
şoptindu-ne despre Amintirile Viitorului. 

41) De pe Zidurile ameninţătoare ale Deşertăciunii 


Normalitatea Iluziilor Vieţii şi Morţii, 
constă în Ierarhia Disperării, 
pornind de la baza ei, 
unde se află întotdeauna şi negreşit, 
Suferinţa, 

până în vârful ocupat de Fericirea, 
care este cel mai greu, 
de suportat sau de pierdut, 
pe umerii Lacrimii unui Timp, 
al Nimănui, 
precum este al nostru, 
atunci când se măsoară, 
doar în firele cărunte, 
ale Anilor pierduţi, 
de pe Zidurile ameninţătoare, 
ale Deşertăciunii. 

42) Atât de distorsionat 


Galaxii ale Disperării, 
se rotesc în jurul, 

Iluziilor Non-Sensurilor Existenţei, 
pentru a lovi ora exactă a Deşertăciunii, 
din care îşi trag seva Destinele, 
spânzurate de întunericul rece şi inert, 
al Cuvântului Facerii, 
lovit de soarta Păcatelor Originare, 
ale unui Dumnezeu, 

în care ne-am reflectat chipul Nemuririi, 

atât de distorsionat, 

încât s-a gândit în mod eronat, 

că doar prin Moarte, 

putem deveni Fiinţe de Fumină Divină, 

cum am fost undeva-cândva, 

dincolo de acest Univers, 

al Compromisurilor, 

pline de Greşeli ale Creaţiei. 

43) Călcând pe Jarul Durerii 


Depărtări zidite-n Orizonturile de necuprins, 
ale Disperării, 
ne apasă ameninţătoare, 

Catedralele Viselor, 
nepătate de nici o Icoană, 
a Păcatelor Originare, 
unde suntem avertizaţi, 
să ne ducem Disperările, 
pe umerii înlăcrimaţi ai Sufletelor, 
pentru care Universul Iubirii, 
trebuie să devină, 
o Penitenţă îndelungată, 
pentru nişte Greşeli ale Creaţiei, 
care nu ne aparţin, 
dar pe care trebuie să le plătim, 
tot noi, 

călcând pe Jarul Durerii, 

care trebuie să ne mistuie, 

până când ne va salva, 

doar Moartea izbăvitoare, 

ce va muri odată cu propria ei Fiinţă, 

în care ni se promite, 

fals, 

că vom exista. 

44) Pe povârnişurile Conştiinţei 


Alunecând, 

pe povârnişurile Conştiinţei, 
căzută în genunchii Greşelilor Creaţiei, 
care se închină, 

la Icoana făcătoare de minuni a Disperării, 
ce spală Timpul, 

pe tălpile obosite ale Speranţei întunericului, 
de a mai ucide, 
noi Eternităţi de Clipe, 
furate odată cu noi, 
din Amintirile Viitorului, 
unde eram Nemuritori alături de Iubire, 
după chipul şi asemănarea căreia, 
ar fi dorit Dumnezeu, 
să-şi clădească Lumea, 
dacă nu ar fi ratat amarnic, 
locul Păcatelor Originare, 
de la masa de Joc a Absurdului, 
care nu trebuiau să fie incluse, 
în Predestinarea noastră. 


52 



SORIN CERIN 
- DISPERARE - 

-poeme filosofice- 


45) Vin într-un număr atât de mare să se sacrifice 

Gratiile Rugăciunilor Disperării, 
au început să dispară, 
din apropierea moaştelor, 

Cuvintelor noastre, 
răsărind în locul lor, 

Florile de Foc ale Viselor, 
ce se vor împlinite, 
în Privirile Nemuritoare, 
ale Iubirii, 

din care să ne împletim, 
coroane de Adevăr, 
pe care să le aşezăm, 
pe frunţile Eternităţilor de Clipe, 
drept mulţumire, 

că vin într-un număr atât de mare, 
să se sacrifice pentru Trecerea noastră, 
cât mai rapidă, 
prin Universul, 

Iluziilor Non-Sensurilor Existenţei. 

46) Un majordom meticulos 


Oriunde am merge, 

tot într-o groapă a Iluziilor Vieţii şi Morţii, 
vom ajune, 

chiar dacă raportat la alte planuri existenţiale, 
nu vom muri niciodată, 
ci ne vom clădi propriile noastre repere, 
unde Timpul nu va mai fi un ucigaş tăcut, 
al Eternităţilor de Clipe, 
ci un posibil majordom meticulos, 
care va şterge praful de stele, 
de pe umerii Eternităţii, 
iar Spaţiul va avea cu totul alte funcţii, 
pe care mintea noastră, 
nici măcar nu ar putea să le priceapă, 
atunci când ni se aşterne Disperarea, 
pe la colţurile Lacrimilor, 
unor Morminte de Cuvinte. 

47) Ne calculează porţia de Viaţă şi Moarte 


Iluzia Libertăţii, 

este cea care ne calculează, 

porţia de Viaţă şi Moarte, 

pe care Non-Sensurile Existenţei, 

urmează să ni le administreze, 

pe asfaltul topit al Gândurilor, 

ale căror urme, 

ni se transformă, 

în Cavouri de Cuvinte, 

în care ne înmormântăm, 

cel mai adesea Fericirea, 

care ne părăseşte prematur, 

neputând suporta aerul poluat al Disperării, 

pe care-1 respirăm de fiecare dată, 

când ne întâlnim, 

cu Absurdul şi Deşertăciunea Ţărânii, 
în care ne-am întrupat, 

Nemurirea. 

48) Lagăre ale Disperării 


Iluziile Non-Sensurilor Existenţei, 
ne-au clădit, 

din Eternităţile Clipelor Iubirii, 
îndeajuns de multe, 

Lagăre ale Disperării, 
încât să nu putem gândi, 
decât în funcţie de etaloanele, 
pe care Moartea, 
prezentă la tot pasul, 
le impune, 

fiecărei Respiraţii ale Vieţii, 
care este de fapt, 
o altă formă de agregare, 
a Morţii, 

în Ţărâna căreia ne-am întrupat, 
Visul Nemuririi, 
pe care l-am trăit, 
dincolo de acest Univers, 
al Durerii. 

49) Nu poate fi luat gratuit 

E atâta Armonie şi Culoare, 

în Paradisul întreţinut, 

cu Sudoarea şi Disperarea Infernului, 

încât ai crede că Echilibrul, 

este o Lacrimă, 

care se prelinge pe buzele reci ale Cuvintelor, 
pătrunse de Frigul asurzitor, 
al Universului unei Priviri, 
ce-abia aşteaptă să se încălzească, 
dacă nu ai şti, 
că toate acestea au un Preţ, 
indiferent cât de mic sau de mare, 
că nimic din tot ce este cernut, 
de Iluziile Vieţii şi Morţii, 
nu poate fi luat gratuit, 
de pe rafturile Târgurilor, 

Durerii sau Fericirii, 
fără a fi taxat cum se cuvine, 
de Non-Sensurile Existenţei, 
pentru care orice există, 
de la Fiinţă la Nefiinţă, 
este un produs fără Suflet, 
ce trebuie vămuit ca atare, 
şi abia apoi poate fi livrat, 

Viselor sau Speranţelor deşarte, 

ale Ţărânii întrupărilor în Disperare. 


50) Cumpenele mari şi putrezite ale Vremurilor 


N-am înţeles niciodată, 
până acum, 

de ce Fântânile Disperării, 
au secat, 

iar Speranţele Străinului Subconştient, 

sunt în Extaz, 

odată ce cănile de pustiu, 

ale Sângelui atâtor Gene defecte, 

ale Străbunilor, 

Păcatelor Originare, 
zac însetate, 

alături de Cumpenele mari şi putrezite, 
ale Vremurilor, 
ce stau încleştate, 
fără să se mai încline, 
către o parte sau alta, 
până când o Eternitate de Clipă, 
a trecut sfioasă pe lângă mine, 
traversând Ochii tăi de Cer, 

Iubire, 

fără ca să mai fie ucisă, 
de Timpul care abia aştepta, 
să ne mai dăruiască, 
încă o frântură din Moartea, 

ce oricum ne aştepta tăcută, 
la colţul străzii Pustiului, 

Nimănui. 


51) Arivism ieşit din comun 


Au început să cadă, 

atât de greu de la înălţimea Gândurilor, 
Zorii de plumb ai Penitenţelor, 
Iluziilor Vieţii şi Morţii, 
încât peste Orizonturile însângerate, 
de rănile adânci, 
provocate de Singurătate, 
s-a lăsat Disperarea, 
cu un arivism ieşit din comun, 
a luat tot ce se putea, 
de la Speranţele deşarte ale Fericirii, 
care tocmai traversa, 
zebra Simţămintelor, 
fiind lovită în plin, 
de Absurd. 

52) Alungaţi din orbitele Cerului 


Ziduri de întuneric, 
străjuiesc Depărtările Sufletului, 
în care se ascund, 

Iluziile Vieţii şi Morţii, 
de Străinul Subconştient, 
al Adevărului Absolut, 
de unde ne conduc Destinele, 
cu o impertinenţă şi obrăznicie, 
pe care doar întruparea, 
le mai pot menţine, 
în Ochii pierduţi şi alungaţi, 
din orbitele Cerului, 
de către Disperare. 

53) Nu credea în Viaţa de Apoi 


Vibraţii celeste, 

binecuvântează pletele de stele ale Cerului, 
Timpii înaripaţi, 

zboară alături de îngerii Viselor noastre, 
Chei de aur ale Speranţelor, 
deschid Lacătele Eternităţii, 
pentru Privirile evadate, 
din mocirla Iluziilor Vieţii şi Morţii, 
cărora le-a murit Moartea, 
murind, 

pe Tărâmurile Disperării, 
unde rătăceau printre adresele, 

Cimitirelor de Cuvinte, 
rostite în van, 
de către Deşertăciunea, 

Non-Sensurilor Existenţei, 

care nu credea în Viaţa de Apoi, 

decât sub forma unui Paradis al Infernului, 

identic cu cel terestru, 

fără să înţeleagă vreodată, 

că este cu totul altceva. 

54) Dincolo de Vremurile ce par apuse 


Drumuri zidite-n Genele însângerate, 
ale Istoriilor, 

ne aleargă paşii Destinului, 
spre acel Nicăieri, 
mai precis, 

decât firimiturile de Clipe, 
devorate de Timpul criminal, 
al Zebrelor, 
peste care trec, 

Paşii Disperării, 

unei Iluzii a Non-Sensurilor Existenţei, 
ce încearcă să unească, 

Viaţa cu Moartea, 
într-o crisalidă a Vremii, 
de dincolo de Vremurile, 
ce par apuse, 
ale Nemuririi. 

55) Salt Mortal 


încremenit în nepăsare, 

Cerul gri al Zilelor Goale, 
ne adânceşte, 

Cearcănele Gândurilor de plumb, 
ce cad peste, 

Paşii Orizonturilor însângerate, 
de rănile Cimitirelor de Cuvinte, 
care îşi înalţă, 

cavourile funerare ale Privirilor, 
până la înălţimea supremă a Disperării, 
de unde se aruncă, 
într-un Salt Mortal, 
direct în Inimile Viselor noastre, 
ce încă mai bat, 

Ora Exactă a Speranţelor, 
înăbuşite adesea, 

de Iluziile Non-Sensurilor Existenţei. 

56) Restricţii de viteză 

Am fost oprit în traficul Existenţei, 
de către Deşertăciune, 
spunându-mi că pe porţiunea Fericirii, 
aş fi avut restricţii de viteză, 
precum sunt cele de pe Zebrele, 

Durerii sau Indiferenţei, 
care ne trec către Viaţă sau Moarte, 
dar în toate cazurile amintite, 
eram obligat să-mi iau măsura Disperării, 
ca fiind cea mai bună prevenţie, 
în caz de Iubire, 
ce este considerată, 
cea mai gravă avarie, 
a Sufletului, 

de către Iluziile Non-Sensurilor împlinirii. 

57) Pânza deasă a Disperării 


Lacrimi de Stele, 

se revarsă peste Privirile Zorilor, 

ce-şi spală Ochii de Cer, 

în puritatea şi Adevărul Absolut, 

al Universului, 

din care le provine, 

rouă Vibraţiilor Nemuririi, 

ce ne hrănesc Amintirile Viitorului, 

cu noi Vise despre Profunzimea, 

Străinului Subconştient, 

al Iubirii, 

care se află în fiecare dintre noi, 
încercând să ne scape, 
de Iluziile Vieţii şi Morţii, 
ale căror Amăgiri, 

ne-au ţesut pânza deasă a Disperării, 
din care ne croim, 
îmbrăcămintea, 

Speranţelor deşarte. 

58) Până la ultima picătură de Iubire 

S-a mai înseninat Cerul Privirii tale, 
alungând din Norii de plumb, 
ai Iluziilor Vieţii şi Morţii, 
care-ţi turnau în cănile de pustiu, 
ale Cearcănelor Zilei, 

Apa Clipelor Goale, 

de noi înşine, 

atât de rătăciţi, 

printre meandrele Disperării, 

din mocirla întrupării, 

încât am decis, 

să ne facem propria noastră roată de olărit, 
unde să învârtim Anii cărunţi, 
ai Frigului de pe buzele Cuvintelor, 
până când din lutul Viselor, 
vor ieşi noi căni, 
de Fericire, 
de data aceasta, 
din care să ne sorbim Viaţa, 
până la ultima picătură, 
de Iubire. 

59) Pe drumurile fără oprire ale Singurătăţii 


Aripi de Cer, 

zdrobite de întunericul Nopţii adânci, 
din Sentimentele noastre, 
strivite de fiecare dată, 
de Indiferenţa Zorilor, 
atunci când vor să se ridice, 
din Privirile căzute, 
în Ţărâna rece şi inexpresivă, 
a întrupării în Disperare, 
a Speranţelor, 

încătuşate de Iluziile Vieţii şi Morţii, 
pe drumurile fără oprire, 
ale Singurătăţii. 

60) Până la înălţimile Iubirii 


Cascade de Patimi, 

cad pe frunţile Zidurilor dintre noi, 

ce par părăsite, 

până şi de către Destinele Nimănui, 
care ne răstignesc Eternităţile Clipelor, 
pe marmora rece şi inexpresivă, 
a Gândurilor, 

sculptate de către Iluziile Vieţii şi Morţii, 
pentru a fi aşezate, 
la răscrucile Flăcărilor de Cuvinte, 
ale Viselor, 
ce-ar dori să ne ardă, 
cu Jarul Simţămintelor, 
într-atât încât, 

eliberaţi de trupul Disperării, 

dăruit de către Deşertăciunea acestei Lumi, 

am putea ajunge, 

până la înălţimile, 

Iubirii. 

61) Icoane făcătoare de Minuni Disperărilor 


Ramuri de întrebări, 
în bătaia Furtunilor, 
ce tună şi fulgeră cu Răspunsuri, 
se rup neîncetat, 
de Gândurile mutilate, 
ale Iluziilor Vieţii şi Morţii, 
ce ridică Catedrale de Dureri, 

Non-Sensurilor Existenţei, 

pline de Icoane făcătoare de Minuni, 

Disperărilor, 

în care ne spălăm Privirile murdărite, 
de prafurile care se ridică, 
din Bordelurile Zilelor Goale, 
ce ne zâmbesc lasciv de la ferestrele, 
Absurdului. 

62) Ne controlează orice mişcare a Viselor 


Reproşuri udate din belşug, 
cu Sângele Străbunilor, 
care ţâşneşte din Genele coclite, 
ale Păcatelor Originare, 
pe care suntem forţaţi să le purtăm, 
la gâturile de lebede cântătoare, 
ale Disperărilor, 
care ne controlează, 
orice mişcare a Viselor, 
ca nu cumva să reuşim, 
să evadăm vreodată, 
de pe Tărâmurile întrupării în Durere, 
ale Iluziilor Vieţii şi Morţii. 

63) Ceaţa Cuvintelor noastre 

Era atât de deasă, 

Ceaţa Cuvintelor noastre, 
încât nici lamele ascuţite, 
ale Iluziilor Non-Sensurilor Existenţei, 
n-ar fi reuşit să ne-o taie, 
pentru a fi servită, 

Eternităţilor de Clipe, 
ce urmau a fi ucise, 
de către Timp, 
pentru a vopsi cu ele, 

Zebra pe care să trecem, 
spre Moarte, 
împreună, 

lăsându-ne pradă Singurătăţii, 
de a fi despărţiţi, 
de Eternitatea Disperării, 
ascunsă într-o Clipă a Nimănui. 

64) Ce încă mai cred în noi 


Dorinţe vulgare, 

aşternute pe paturile de Cuvinte, 

ale Zilelor Goale, 

ce păzesc colţurile Viselor neîmplinte, 
de unde fac cu ochiul, 

Disperărilor atât de bogate, 

în Deşertăciuni, 

încât sunt invidiate, 

până şi de Iluziile Vieţii şi Morţii, 

ce nădăjduiesc să le angajeze, 

pe Domeniile Gândurilor, 

pe care le conduc, 

spre nesăbuinţa şi îndestularea, 

Durerii, 

Regretelor şi Remuşcărilor, 
unor Speranţe, 
ce încă mai cred în noi. 

65) Ne cad 


Maluri dezgolite de Priviri, 
cad, 

în lacurile de sudoare, 
ale Gândurilor de plumb, 
ce ne apasă Cerul Viselor, 
atât de tare, 

încât până şi Norii întrebărilor, 
ne cad, 

pe pleoapele înlăcrimate ale Nehotârârilor, 

prinse de lanţurile groase şi insensibile, 

turnate din carnea stricată a Disperărilor, 

care ne este vândută, 

la Târgul Suferinţei, 

astfel prelucrată, 

încât devine, 

Visele deşarte, 
din Anii încărunţiţi, 
de Singurătatea, 

pe care o vom consuma împreună. 

66) Deşertăciunea Disperării Umbrelor 


Dorinţe ascunse, 
în Zâmbetele încleştate, 
de Ridurile Viselor, 
scăpate prin albiile reci şi indiferente, 
ale Regretelor, 
ce şi-au pierdut cumpătul, 
când au fost nevoite, 
să se spele în Sângele Străbunilor, 
Păcatelor Originare, 
care ne-au tăiat Amintirile Viitorului, 
hrănind cu ele, 

Deşertăciunea Disperării Umbrelor, 
ce alcătuiesc, 
trupurile Cuvintelor, 
atâtor Faceri fără rost, 
care ne-au clădit Destinele, 
întrupate în Non-Sensurile Existenţei. 

67) Sub Cerul de plumb al Apăsărilor 


Vorbe Goale, 

pierdute printre rochiile Zilelor, 

despuiate de Dorinţe, 

se mistuiesc sub Cerul de plumb, 

al Apăsărilor, 

din care ni s-au întrupat, 

Disperările, 
din ce în ce mai grele, 
peste Ţărâna Privirilor împotmolite, 
în mocirla Orgiilor, 

Iluziilor Vieţii şi Morţii, 
de care nu putem scăpa, 
nici dacă ne ascundem, 
în Mormintele Cuvintelor, 
de unde încă se mai simte, 
mirosul greu de cadavru, 
intrat în putrefacţie, 
care ne caracterizează Destinul, 
acestei Lumi, 

a cărei împlinire se măsoară, 
în Durere şi Desfrâu. 

68) Fără de Suflet fără de Sens 


Zăpezile murdare ale Cuvintelor, 
au îngheţat, 

pe Buzele învineţite de Apusurile Singurătăţii, 
din care Iluziile Vieţii şi Morţii, 
şi-au tăiat căte o felie de Fericire, 
drept recompensă pentru reuşita lor, 
în a desţeleni, 

Tărâmurile, 

fără, 

de Suflet, 
ale Disperării, 

din privirile pierdute pe străzile, 
fără, 
de Sens, 

prăfuite cu Regretele, 

Iubirii, 

ce ne-au părăsit, 

Ţărmurile Promisiunilor, 
fără, 

a se mai reîntoarce vreodată, 
în Surâsul Cerului, 
care a încremenit, 
pierdut în întunericul, 
orfan de Orizonturile Sentimentelor, 

pentru totdeauna. 


69) Să ia odată pentru totdeauna în Moarte 


Regrete bătrâne, 

sprijinite în bastoane de Amintiri, 

abia se mai clintesc, 

din sanatoriile Cuvintelor, 

din ce în ce mai ruinate, 

la porţile cărora nu este primit nici un Gând, 

ce ar dori să le viziteze, 

grădinile de Remuşcări, 

împrejmuite cu gardurile de sârmă ghimpată, 

ale Disperării, 

ce apără Privirile abătute, 

ale Speranţelor deşarte, 

de Ochii iscoditori, 

ai Lacrimilor, 

prelinse din Nesfârşirea Orizonturilor, 
ce cad peste Ridurile Timpului, 
sătul şi el, 

de indiferenţa aparentă, 
a Iluziilor Vieţii şi Morţii, 
care par a nu mai fi trecut pe aici, 
de o Veşnicie, 

să ia odată pentru totdeauna, 
în Moarte, 
această Existenţă, 

a Non-Sensurilor. 


70) Până Ia cea din din urmă Urmă şi Umbră 


Nu există Miracol mai mare, 
decât Cunoaşterea, 
şi nici Decepţie precum Disperarea, 
de a exista, 
atât de dator Morţii, 
încât toate Non-Sensurile, 
acestui Tărâm al întrupării Tenebrelor, 
devin atât de proeminente, 
tocmai datorită, 

Deşertăciunii, 

care se varsă în Absurdul Privirilor, 
unui Dumnezeu, 
al Greşelilor Creaţiei, 
pline de Păcate Originare, 
atât de meschine, 

încât până şi aripile imaculate ale îngerilor, 

se prăbuşesc, 

în mocirla acestei Lumi, 

care se dovedeşte, 

până la cea din din urmă, 

Urmă, 

şi Umbră, 

că ar fi a Nimănui. 

71) Nu a existat niciodată un Câştigător 


Câte Vise nu au devenit deşarte?, 
fiindcă s-au împotmolit, 
în propria lor, 

Glorie, 

ce s-a dovedit a fi o mare Dezonoare, 
pe câmpurile de bătălie, 
ale Iluziilor Vieţii şi Morţii, 
unde doar cel învins poate Câştiga, 
rămăşagul pervers cu Disperarea, 
unei întrupări a Nimănui, 
pentru care nu a existat niciodată, 
un Câştigător, 

oricât de mari Imperii de Vorbe Goale, 
ar fi condus, 
înăbuşind Istoriile, 

cu Sângele alterat al Genelor Defecte, 
scurs prin venele Străbunilor, 

Păcatelor noastre Originare. 

72) Ştiau că altfel 


Strivit, 

de atâtea Ziduri masive de întrebări, 
rătăcite, 

printre bulgării Cuvintelor de zăpadă murdară, 
ale Gândurilor, 

care se rostogolesc peste Disperarea, 
de a fi cel de dinaintea acestei Lumi, 
a Nimănui, 
acel Suflet, 

pe care-1 poate înţelege, 
doar Străinul Subconştient, 
al Adevărului Absolut, 
pe care nu-1 pot vedea, 
fiind orbit de către, 

Iluziile Vieţii şi Morţii, 
ce ştiau că altfel, 
aş evada din mine însumi, 
până pe Steaua Nemuririi, 
de unde am căzut, 
scăpându-mi Iubirea, 
din braţele slăbite ale Predestinării. 


80 



SORIN CERIN 
- DISPERARE - 

-poeme filosofice- 


73) Cu Fantomele Cuvintelor 


Ţărmurile Singurătăţii întunericului, 
Privirilor, 

se zbat de Valurile întrebărilor, 

din ce în ce mai acide, 

care ne sparg stâncile falselor Iubiri, 

pe care încep să ningă, 

cu Fantomele Cuvintelor, 

ieşite din spuma albă a Uitării, 

care s-a zbătut în oceanul Disperării, 

visând la Aripile de înger ale Fericirii, 

care s-au prăbuşit haotic, 

peste Flăcările ce-abia mai pâlpâiau, 

ale Sentimentelor înecate, 

în propriile lor Speranţe deşarte, 

încâlcite printre Iluziile Vieţii şi Morţii. 

74) Care s-a strivit 

Alerg printre stelele căzătoare, 
ale Destinelor, 
încercând să o prind, 
pe cea pătată cu propria mea Conştiinţă, 
izvorâtă din adâncurile, 

Iluziilor Vieţii şi Morţii mele, 
pentru a o agăţa de Bolta Gândurilor, 
devenită din ce în ce mai întunecată, 
şi mai grea, 
până când a început, 
să-mi cadă peste fruntea Viselor, 
ce doreau să-şi ia zborul, 
către Străinul Subconştient, 
al Adevărului Absolut, 
al Iubirii, 
care s-a strivit, 
de Remuşcările mele, 
de a-1 fi ingnorat până acum. 

75) Să pot trece de Zidurile Deşertăciunilor 


La toate încercările mele, 
cel de dinaintea acestei Lumi, 
de a fi eu însumi, 
mi s-au împotrivit cu străşnicie, 
Iluziile Vieţii şi Morţii, 
ce nu vroiau pentru nimic în lume, 
ca Amintirile Viitorului, 
să-mi fie dezvăluite, 
de Străinul Subconştient, 
al Adevărului Absolut, 
ale cărui aripi, 
mi-ar fi devenit îndeajuns, 
încât să pot trece, 
de Zidurile Deşertăciunilor, 

Non-Sensurilor Existenţei, 
pe care să le înnod definitv, 
de stâlpul Uitării. 

76) Al cărei tren de Adevăr Absolut 


Crevase de Zâmbete, 
scobite adânc, 
în Gheţarii Privirilor, 
se topesc lăcrimând, 
de dorul Ochilor de Cer, 
ai Oceanului de Singurătate, 
ale cărui valuri înspumate de Cuvinte, 
vuiesc printre urechile scoicilor, 
unui Timp, 

ce a rămas al Nimănui, 
în gara pustie, 
a Iubirii, 

al cărei tren de Adevăr Absolut, 
condus de Predestinare, 
nu va mai reveni niciodată, 
pe fmntea Sufletelor noastre. 

77) De mână cu Fantomele Cuvintelor 


Am ajuns, 

să ne plimbăm de mână, 
cu Fantomele Cuvintelor, 
pe care le îmbrăţişăm de fiecare dată, 
când ne reamintim, 
de Zidurile masive, 
ale Iluziilor Vieţii şi Morţii, 
care ne-au despărţit de noi înşine, 
intr-atât încât, 

până şi podurile de Speranţe, 
pe care le-am ridicat, 
peste Apele tulburi ale Disperărilor, 
ni s-au prăbuşit, 
în prăpăstiile adânci, 
care ne separau Visele, 
de strigătul surd, 
al Lacrimii, 
în care înotam, 
spre Singurătate. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.16-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 

tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile fonnulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 

”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel incit de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfârşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 

lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 

contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 

problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 

lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 

poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 

poezia Industrie a Cărnii Existenţiale'. „Plugul 
Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 

e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în termenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 

Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 

ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

- Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

■ Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 

se surpă orizontul sufletului în ploi de foc şi unne de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
unnuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 

viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 


100 



SORIN CERIN 

- DISPERARE - 

-poeme filosofice- 

de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu.Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ, dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 

disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioara'Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)11 felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"...cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 


Culegere de înţelepciune - Opere Complete de 


Aforisme - Ediţie de ReferinţăWisdom Collection - 
Complete Works of Aphorisms - Reference 

Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 
Dumnezeu si Destin God and Destinv2014 


Rătăcire Wandering2013 
Libertate Freedom2013 
Cugetări esentiale2013 

* Antologie de înţelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

* DeşertăciuneVanity 2011 

■ Paradisul şi InfernulParadise and Inferno 2011 

■ PăcatulThe Sin 2011 

■ IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

* InţelepciuneThe book of wisdom 2009 Conţine un 
număr de 1492 aforisme. 

■ învaţă să mori 2009 Conţine un număr de 1219 
aforisme. 

- Nemurire 2009 Conţine un număr de 856 aforisme. 

■ Revelaţii 21 Decembrie 20122008 Conţine un 
număr de 2509 aforisme. 

Volume de inspiraţie sapienţială 

- IubireAmourLove 2008 

■ Antichrist, fiinţă şi iubire 2007 

Volume de studii filozofice 

» CoaxialismulThe Coaxialism2007 

• Moarte, neant aneant viaţă şi Bilderberg Group2007 

■ Logica coaxiologică2007 

- Starea de concepţiune în fenomenologia 
coaxiologică2007 

Volume de poezie fdozofică 

- Steaua Nemuririi - Poeme filosofice Statele Unite 
ale Americii 2018 The Star of Immortality- 
Philosophical poems -the United States of 
America 2018 

■ Iluzia Mântuirii- Poeme filosofice Statele Unite ale 
Americii 2018 

* întâmplare Neîntâmplătoare - Poeme filosofice 
Statele Unite ale Americii 2018 

- Singurătatea Nemuririi - Poeme filosofice Statele 
Unite ale Americii 2018 

- Drame de Companie - Poeme filosofice Statele 
Unite ale Americii 2018 

■ Calea spre Absolut - Poeme filosofice Statele Unite 
ale Americii 2018 

- Dumnezeul meu - Poeme filosofice Statele Unite 
ale Americii 2018 

■ Angoase existenţiale- Poeme filosofice Statele 
Unite ale Americii 2 018 Existenţial Anguishes - 
Philosophical poems the United States of 
America 2018 

■ Mai Singur - Poeme filosofice Statele Unite ale 
Americii 2018 

- Pe Umerii Lacrimii Unui Timp - Poeme filosofice 
Statele Unite ale Americii 2018 

- în sălbăticia Sângelui - Poeme filosofice Statele 
Unite ale Americii 2018 

■ început şi Sfârşit - Poeme filosofice Statele Unite 
ale Americii 2018 

* Marea Iluzie a Spargerii Totului Primordial - Poeme 
filosofice Statele Unite ale Americii 2018 

■ Transcendental - Poeme filosofice Statele Unite ale 
Americii 2018 

- Amintirile Viitorului - Poeme filosofice Statele 
Unite ale Americii 2018 

- înţelesul Iubirii -Poeme filosofice Statele Unite ale 
Americii 2018 

■ Tot ce a rămas din noi este Iubire -Poeme filosofice 
Statele Unite ale Americii 2018 

- Creaţia Iubirii -Poeme filosofice Statele Unite ale 
Americii 2018 

■ Zâmbetul este floarea Sufletului -Poeme filosofice 
Statele Unite ale Americii 2018 

- Omul este o şoaptă mincinoasă a Creaţiei- Poeme 
filosofice Statele Unite ale Americii 2018 

- Condiţia Umană- Poeme filosofice Statele Unite ale 
Americii 2018 

■ Agonia- Poeme filosofice Statele Unite ale Americii 
2018 

- Iubire şi Sacrificiu- Poeme filosofice Statele Unite 
ale Americii 2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

» Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

■ Străinul Subconştient al Adevărului Absolut - 
Poeme filosofice ( Statele Unite ale Americii) 2016 

■ Paradigma Eternităţii - Poeme filosofice ( Statele 
Unite ale Americii) 2016 

• Marea Contemplare Universala - Poeme filosofice ( 
Statele Unite ale Americii) 2016 

■ Bisericile Cuvintelor - Poeme filosofice ( Statele 
Unite ale Americii) 2016 

■ Trafic de carne vie - Poeme filosofice ( Statele 
Unite ale Americii) 2016 

■ Vremurile Cuielor Tulburi - Poeme Filosofice ( 
Statele Unite ale Americii) 2016 

- Divinitate - Poeme Filosofice ( Statele Unite ale 
Americii) 2016 

• La Cabinetul Stomatologic - Poeme Filosofice 
(Statele Unite ale Americii) 2016 

■ Qrigami - Poeme Filosofice (Statele Unite ale 
Americii) 2016 

■ Dinainte de Spaţiu si Timp - Poeme Filosofice 
(Statele Unite ale Americii) 2016 

■ A Fi Poet editura eLiteratura, Bucureşti 2015 

0 Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 
Politice Statele Unite ale Americii 2013 
Facerea lumii Statele Unite ale Americii 2013 
Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 


Volume de poezie de filosof ie a iubirii 

• Filosofia Iubirii - Dragoste si Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 
- Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

- Adresa unei ceşti de cafea 2013 

- Memento Mori 2012 

- Parfum de eternitate 2012 

- Umbrele Inimilor 2012 

- Inimă de piatră amară 2012 

- Legendele sufletului 2012 

- Adevăr, Amintire, Iubire 2012 

- Eram Marile Noastre Iubiri 2012 

- Suflete pereche 2011 

» Templul inimii 2011 

■ Poeme de dragoste 2009 

Romane 

• Destin 2003 

Trilogia Destiny cu 

volumele PsxchoApocalipsa şi Exodus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 
The origin of God apărut în Statele Unite ale 
America cu volumele The Divine Light PsychoThe 
Apocalxpseş i Exodus2006 

